ການເລືອກຕັ້ງ ປະທານາທິບໍດີ ໃນ ສຫລ ເຮັດໃຫ້ຜູ້ຄົນ ຄົ້ນຄວ້າຫາຂໍ້ມູນ ເພື່ອຍ້າຍໄປຢູ່ ການາດາ
ການ​ເລືອກ​ຕັ້ງ ປະທານາທິບໍດີ ຢູ່​ໃນສະຫະລັດ ​ເຮັດໃຫ້ຊາວ​ອາ​ເມຣິກັນ ຄົ້ນຄວ້າຫາຂໍ້ມູນ ໃນ Google ​ເພື່ອ​ຈະຍ້າຍ​ໄປ​ຢູ່ ​ປະ​ເທດກາ​ນາ​ດາ.
ມັນແມ່ນປີ 2016 ຊຶ່ງເປັນປີການເລືອກຕັ້ງປະທານາທິບໍດີຢູ່ໃນ ສະຫະລັດ ແລະ ນັ້ນໝາຍຄວາມວ່າ ເປັນເວລາທີ່ຊາວອາເມຣິ ກັນ ຈະຄົ້ນຄວ້າກ່ຽວກັບ ແລະຂົ່ມຂູ່ທີ່ຈະຍ້າຍໄປຢູ່ປະເທດກາ ນາດາ ບໍ່ວ່າຈະປັນ ພັກເດໂມແຄຣັດ ຫລື ຣີພັບບລິກັນ ຢູ່ທີ່ທຳນຽບ ຂາວ ເພື່ອຊອກຫາຊອກຫາຊ່ອງທາງຢາກຢູ່ໃນຕຳແໜ່ງຕື່ມອີກສະໄໝໜຶ່ງ ຫລືມັນເປັນການ ແຂ່ງຂັນແບບເປີດກວ້າງ ຄືດັ່ງກັບໃນປັດຈຸບັນນີ້ ຢ່າງໜ້ອຍມີຜູ້ສະໝັກໜຶ່ງຄົນໃນແຕ່ລະຮອບ ທີ່ເຮັດໃຫ້ກຸ່ມຂອງຜູ້ຄົນພາກັນເວົ້າ ຄືກັນກັບວ່າ ເຂົາເຈົ້າບໍ່ສາ ມາດຢູ່ນຳໄດ້ອີກສີ່ປີ ຂອງການເປັນຜູ້ນຳນັ້ນ ນັບແຕ່ປີ 2004 ເປັນຕົ້ນມາ ການຄົ້ນຫາຂໍ້ຄວາມໃນ Google ທີ່ມີຄວາມ ໝາຍ “ຍ້າຍ ໄປຢູ່ການາດາ” ແລະຄຳເວົ້າທີ່ພົວພັນປະສົມກັນ ໄດ້ເພີ້ມຂື້ນຢູ່ ໃນສະຫະລັດ ໃນລະ ຫວ່າງດຽວກັນກັບວັນເລືອກຕັ້ງ ມັນໄດ້ເກີດຂື້ນໃນປີ 2008 ເວລາ ປະທານາທິບໍດີ ບາຣັກ ໂອບາມາ ໄດ້ຖືກເລືອກເປັນສະໄໝທຳອິດຂອງທ່ານ ແລະໃນອີກເວລາທີ່ທ່ານ ໄດ້ຮັບໄຊຊະນະເປັນສະໄໝທີສອງ ໃນປີ 2012 ແຕ່ວ່າການຄົ້ນຄວ້າຫາລາຍລະອຽດ ກ່ຽວກັບການໄປຢູ່ຮ່ວມກັບເພື່ອບ້ານ ຢູ່ທາງເໜືອ ຂອງເຂົາເຈົ້ານັ້ນ ບໍ່ເຄີຍໄດ້ເປັນທີ່ນິຍົມຫລາຍກວ່ານີ້ມາກ່ອນ ເວລາປະທານາທິບໍດີ George W Bush ໄດ້ເຂົ້າຮັບຕຳແໜ່ງສະໄໝທີສອງໃນປີ 2004